<classify> MWANDISHI WETU-DAR ES SALAAM KIKOSI cha Yanga, kinatarajia kwenda Mwanza, Septemba4 mwaka huu, kwa ajili ya kuweka kambi ya kujiandaa na mchezo wao wa raundi yakwanza wa Ligi ya Mabingwa Afrika dhidi ya Zesco. Mchezo kati ya timu hizo unaotarajiwa kuchezwaSeptemba 13 mwaka huu Uwanja wa Taifa, Dar es Salaam. Yanga ilitinga hatua hiyo, baada ya kuiondoshamashindanoni timu ya Township Rollers ya Botswana, kwa ushindi wa jumla yamabao 2-1. Timu hizo zilipokutana Agosti 10, Uwanja wa Taifa, Yanga ililazimisha sare ya bao 1-1,lakini zilipokutana katika mchezo wamarudiano uliochezwa Agosti 24 jijini Gaborone vijana hao wa Jangwani waliibuka na ushindi wa bao 1-0. Akizungumza na MTANZANIA jana, Mratibu wa timu hiyo,Hafidh Salahe, alisema kwa sasa wanaendelea na programu ya mazoezi, huku wakipangakwenda Mwanza kuweka kambi ya kuiwinda Zesco. Timu inatarajia kwenda Mwanza, Septemba 4, kuwekakambi, lakini vile vile tutacheza kama mechi mbili za kirafiki ikiwemo piadhidi ya Pamba ili kujiweka fiti kablaya kuvaana na Zesco, alisema. Alisema wachezaji wao wanaoendelea na mazoezi ni waleambao hawajaitwa kwenye vikosi vya timu za taifa zinazojiandaa na michezo yakusaka nafasi ya kufuzu fainali za Kombe la Dunia. Hafidhi alisema mikakati wanayoipanga wanaaminiitawasaidia kuendelea kupata matokeo mazuri na kusonga mbele. Tanzania imesaliwa na timu mbili katika michuano ya Shirikisho la SokaAfrikaCaf, ambazo ni Yangainayoshiriki Ligi ya Mabingwa na Azam FC, Kombe la Shirikisho. Awali ilikuwa na timu nne, nyingine ni Simbailiyokuwa inashiriki Ligi ya Mabingwa kabla ya kutupwa nje na UD Songo yaMsumbiji na KMC iliyoondolewa Kombe la Shirikisho na AS Kigali ya Rwanda.  <topic>: michezo 